google/wiki40b huggingface dataset:
Οράματα και θάματα

Περιεχόμενο

Το έργο αναφέρεται σε οράματα, όνειρα και μυστικιστικές συναντήσεις του 
Μακρυγιάννη με ορισμένα σταθερά παρουσιαζόμενα πρόσωπα.
Τα Οράματα επικεντρώνονται περισσότερο στην ιδιωτική και οικογενειακή ζωή του Μακρυγιάννη και εκφράζουν με μεγαλύτερη ελευθερία «τις θρησκευτικές εμπειρίες και τις προνοιακές ερμηνείες του»

Συνθήκες συγγραφής

Στα 1850 ο Μακρυγιάννης ξεκίνησε να γράφει τη συμπλήρωση των Απομνημονευμάτων του, με σκοπό να εκδοθεί ως αυτοτελές έργο. Από το 1829 είχε αρχίσει να σημειώνει σε μια πρώτη μορφή διάφορα γεγονότα και εμπειρίες του και αργότερα τα μετέφερε σε χειρόγραφο βιβλίο. Όταν το ολοκλήρωσε, το έδωσε στον κουμπάρο του Νικόλαο Σκαραμαγκά για να το πάρει μαζί του στην Τήνο. Παράλληλα, και ενώ το χειρόγραφο βρισκόταν στην Τήνο, ο Μακρυγιάννης ξεκινά να γράφει ένα νέο στορικό των γεγονότων από τα τέλη του 1840 και μετά. Και στις 10 Οκτωβρίου 1844 άρχισε να συμπληρώνει βάσει των εγγράφων αυτών το βιβλίο, που έφερε από την Τήνο. Πρόκειται για τα Απομνημονεύματά του. Όμως μέρος των σημειώσεων αυτών, των από το 1840 και μετά, ενσωματώθηκαν και όχι αυτούσιες.  Οι υπόλοιπες σημειώσεις θα συμπληρωθούν και θα κρυφτούν έως τα τέλη του 1850. Αυτό το υλικό αποτέλεσε το υλικό για τα Οράματα και Θάματα. Ουσιαστικά τα Οράματα και Θάματα και τα Απομνημονεύματά του είναι αποσπασμένα από ένα ενιαίο σώμα χειρογράφων, που άρχισε να συντάσσεται το 1840.
Συγκεκριμένα άρχισε να τα συνθέτει στις 31 Δεκεμβρίου 1850 και σταμάτησε αιφνιδιαστικά γύρω στα μέσα Μαρτίου 1852, αφού την ίδια περίοδο ξεκίνησε η δίωξή του.

Αποτίμηση της προσωπικότητας του Μακρυγιάννη μέσα από τα Οράματα και θάματα

Ο Μακρυγιάννης στα 1850 ήταν ταλαιπωρημένος από τα τραύματα που είχε δεχθεί κατά την Επανάσταση, κυρίως από τους δύο σοβαρούς τραυματισμούς στο κεφάλι του. Συνέπεια αυτής της κατάστασης ήταν οι παραισθήσεις που είχε. Τρόποι του λαϊκού πολιτισμού που συμμεριζόταν, τον έκαναν να εντάσσει αυτά τα οράματά του σε πλαίσιο θρησκευτικό και ως σημάδια του Θεού

Η ιστορία του χειρογράφου

Από τα 1936, οπότε το χειρόγραφο βρέθηκε στα χέρια του Βλαχογιάννη, ξεκινά η ιστορία του εκατόν πενήντα σελίδων τετραδίου, το οποίο τον Οκτώβριο του 1941 ο Βλαχογιάννης γνωστοποίησε στον Γιώργο Θεοτοκά.Σύμφωνα με το Γιώργο Σαββίδη, η καθυστέρηση της έκδοσης του εγγράφου οφειλόταν «[...] σε μια κακώς εννοούμενη, αλλά συνηθέστατη, προστατευτική πολιτική, απέναντι στην υστεροφημία ενός μεγάλου συγγραφέα ή [...] σε μια τελικώς εξω-επιστημονική προκατάληψη, που δεν μπορεί να χαρακτηριστεί αλλιώς, νομίζω, παρά ως αντιθρησκοληψία ή τάχα φωτισμένη λογοκρισία».
Στην περίοδο της Γερμανικής κατοχής ο Βλαχογιάννης, που βοηθείτο από τον φιλόλογο Άγγελο Παπακώστα στις ιστοριοδιφικές έρευνές του, δώρησε στον τελευταίο το χειρόγραφο των Οραμάτων. Ένας στενός κύκλος διανοουμένων, όπως ο Γιάννης Κατσίμπαλης, ο H. A. Lidderdale -μεταφραστής των Απομνημονευμάτων του στρατηγού-, ο Σωκράτης Κουγέας, ο Ζήσιμος Λορεντζάτος, αναζητούν το χειρόγραφο και προτρέπουν τον Παπακώστα να το εκδώσει με κριτική αποκατάσταση του κειμένου του. Ο Παπακώστας παρέδωσε το χειρόγραφο στην Γεννάδειο Βιβλιοθήκη με κωδικό MSS 262. Είναι άδετο, διαστάσεων 14 Χ 20,5 και αποτελείται από 152 φύλλα.
Εγκεφαλικός φλοιός

Ανάπτυξη

Ο εγκεφαλικός φλοιός αναπτύσσεται από την νευρική πλάκα, ένα ειδικό τμήμα του εμβρυϊκού εκτοδέρματος. Η νευρική πλάκα πτυχώνεται και κλείνει για να δημιουργηθεί ο νευρικός σωλήνας. Από την κοιλότητα του νευρικού σωλήνα αναπτύσσεται το κοιλιακό σύστημα, και από τα επιθηλιακά κύτταρα των τοιχωμάτων του αναπτύσσονται οι νευρώνες και τα γλοιακά κύτταρα. Από εμπρός μέρος του νευρικού σωλήνα, το Τελεγκέφαλο, προκύπτουν τα 2 εγκεφαλικά ημισφαίρια και ο νεοφλοιός.

Συνδέσεις του Φλοιού

Ο φλοιός συνδέεται με πολλές υποφλοιικές εγκεφαλικές δομές όπως ο Θάλαμος και τα Βασικά Γάγγλια. Οι αισθητηριακές πληροφορίες καταφθάνουν στον φλοιό μέσω του Θαλάμου, εκτός από την αίσθηση της όσφρησης, που καταφθάνει στον οσφρητικό φλοιό μέσω του οσφρητικού βολβού. Η συντριπτική πλειοψηφία των συνδέσεων στο φλοιό, όμως, είναι συνδέσεις ανάμεσα σε φλοιικές περιοχές. 
Συχνά οι περιοχές στο φλοιό διαχωρίζονται σε αισθητηριακές, κινητικές και συνειρμικές.

Αισθητηριακές περιοχές

Είναι οι περιοχές που λαμβάνουν και επεξεργάζονται την πληροφορία από τα αισθητηριακά όργανα. Η πληροφορία φτάνει μέσω του Θαλάμου στις πρωτοταγείς αισθητηριακές περιοχές. Για παράδειγμα η πληροφορία της όρασης φτάνει, μέσω του θαλάμου κυρίως στον πρωτοταγή οπτικό φλοιό. Γενικά, στο φλοιό η πληροφορία κατανέμεται έτσι ώστε η πληροφορία που λαμβάνεται για τη μία πλευρά του σώματος να αντιπροσωπέυεται στο αντίπλευρο ημισφαίριο. Για παράδειγμα ο δεξιός πρωτοταγής οπτικός φλοιός αντιπροσωπεύει το αριστερό ημιπεδίο της όρασης. Στις περιοχές των πρωτοταγών αισθητηριακών φλοιών έχει βρεθεί οτι υπάρχει τοπογραφική αντιπροσώπευση που αντιστοιχεί στην αντικειμενική τοπογραφία των ερεθισμάτων. Για παράδειγμα ο πρωτοταγής οπτικός φλοιός περιέχει μια τοπογραφικά αντίστοιχη αντιπροσώπευση του αντίπλευρου οπτικού πεδίου (ρετινοτροπία), ο πρωτοταγής ακουστικός φλοιός περιέχει ένα τονοτροπικό ‘χάρτη’ των διαφόρων συχνοτήτων, και ο πρωτοταγής σωματαισθητικός φλοιός περιέχει ένα χάρτη που αντιπροσωπεύει τα διάφορα όργανα του σώματος, γνωστός ώς ανθρωπάριο.

Κινητικές περιοχές

Κινητικές περιοχές βρίσκονται και στα δύο ημισφαίρια, στην πρόσθια όχθη της κεντρικής αύλακας (πρωτοταγής κινητικός φλοιός). Ελέγχει τις ηθελημένες κινήσεις των αντιπλευρικών μελών του σώματος. Άλλες κινητικές περιοχές είναι η Συμπληρωματική κινητική περιοχή, ο Προκινητικός φλοιός, αλλά και ο Οπίσθιος βρεγματικός φλοιός και ο ραχιαιο-πλευρικός προκινητικός φλοιός.
Φίλιππος Ερνέστος του Χόενλοε-Σίλλινγκσφυρστ

Βιογραφία

Ήταν ο πρωτότοκος γιος τού Χλόντβιχ πρίγκιπα τού Χόενλοε-Σίλλινγκσφυρστ και πρωθυπουγού της Βαυαρίας, της Πρωσίας και της Γερμανίας.
Απεβίωσε το 1915 σε ηλικία 62 ετών στο Μπαντ Ράιχενχαλλ, χωρίς νόμιμα άρρενα τέκνα, έτσι τον διαδέχθηκε ο αδελφός του Μόριτς/Μαυρίκιος ως πρίγκιπας τού Χόενλοε-Σίλλινγκσφυρστ.
Αλεξάντερ Γέβτιτς

Πηγή

Εφημερίδα Τα Νέα, 29 Μαρτίου 2012

Εξωτερικός σύνδεσμος

http://dalje.com/en-croatia/photo--mesic-gives-medal-to-serb-who-saved-croats/244179
Internet Relay Chat

Το IRC στην Ελλάδα

Στην Ελλάδα το I.R.C. έγινε γνωστό στα μέσα της δεκαετίας του '90 οπότε άρχισε το Ίντερνετ να αναπτύσσεται στη χώρα μας.
Ένας από τους πρώτους (αν όχι ο πρώτος) κατόχους IRC servers ήταν το GRnet (Greek IRC Network). Δημιουργήθηκε το 1995 από 8 άτομα με σκοπό να ενώσει όλους τους Έλληνες και συνεχίζει να υπάρχει μέχρι σήμερα.
To Ελληνικό chat του zougla.gr το οποίο παραμένει ανοιχτό μέχρι και σήμερα μέσω της ιστοσελίδας https://chat.zougla.gr
Ένας από τους γνωστούς servers εκείνη την εποχή ήταν ο chat.groovy.gr του GroovyNet. Δημιουργήθηκε το 1997 για να επικοινωνούν οι συνδρομητές του GroovyNet αλλά έγινε γνωστός λόγω του ραδιοφωνικού σταθμού Jeronimo Groovy. Το κανάλι έπαψε να υπάρχει, όπως και ο σταθμός, το 2005.
Επίσης αρκετά αργότερα δημιουργήθηκε και o chat.mad.gr που ανήκει στο τηλεοπτικό μουσικό κανάλι MAD. Το δίκτυο από το 2011 περίπου και μετά, σταμάτησε να λειτουργεί. 
Αρκετά πολυσύχναστος ήταν ο server του in.gr ο οποίος βρισκόταν στη διεύθυνση chat.in.gr και ανήκε στον όμιλο Λαμπράκη. Και αυτό το chat έχει κλείσει πριν μερικά χρόνια.
Ονομαστικά να αναφέρουμε και άλλους servers που υπήρχαν εκείνη την εποχή. irc.kerveros.gr του Kerveros ISP (πρώην πάροχος Διαδικτύου), flash.ircnet.gr του IRC-net Team, irc.nostos.gr του Συμβουλίου Απόδημου Ελληνισμού, chat.hol.gr της ΗΟL.

Το IRC διεθνώς

Ένας από τους πιο γνωστούς κατόχους servers παγκοσμίως είναι η DALnet η οποία αριθμεί 30.000 άτομα ταυτόχρονα συνδεδεμένα σε 18.000 κανάλια και 40 περίπου servers.
Δήμος Ζαγοράς - Μουρεσίου

Δημοτικές ενότητες και οικισμοί

Ο Δήμος Ζαγοράς - Μουρεσίου διαιρείται σε 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):
Σάλτσμπουργκ (κρατίδιο)

Γεωγραφία

Το κρατίδιο Σάλτσμπουργκ - με τον ποταμό του, το Ζάλτσαχ - βρίσκεται μεταξύ της Άνω Αυστρίας, της Στυρίας, της Καρινθίας, του Τυρόλου και της Βαυαρίας (Γερμανία).

Ιστορία

Το ορυκτό αλάτι έχει διαδραματίσει σημαντικό ρόλο στην ιστορία της περιοχής. Σάλτσμπουργκ σημαίνει «κάστρο αλατιού». Η ανεξαρτησία από την Βαυαρία εξασφαλίστηκε προς το τέλος του 14ου αιώνα. Η αρχιεπισκοπή του Σάλτσμπουργκ αποτελούσε ανεξάρτητη ηγεμονία μέσα στην Αγία Ρωμαϊκή Αυτοκρατορία του Γερμανικού Έθνους μέχρι το 1803. Μετά από την αυστριακή ήττα στη μάχη του Άουστερλιτς το 1805, το Σάλτσμπουργκ προσαρτήθηκε από την Αυστρία ως αποζημίωση για την απώλεια του Τυρόλου στο βασίλειο της Βαυαρίας και ο Φερδινάνδος μεταφέρθηκε στο μεγάλο δουκάτο του Βίρτσμπουργκ (Würzburg). Μετά από την νέα αυστριακή ήττα το 1809, η επαρχία παραδόθηκε με την Συνθήκη της Βιέννης (1809) στην Βαυαρία το 1810. Το 1816, μετά από την ήττα του Ναπολέοντα Α΄ και την παροχή επαρκούς αποζημίωσης στην Βαυαρία στο συνέδριο της Βιέννης, επιστράφηκε στην Αυστρία με εξαίρεση το βορειοδυτικό Ρουπέρτιγκαου (Rupertigau), το οποίο παρέμεινε βαυαρικό. Το έδαφος του κρατιδίου έγινε τμήμα της Άνω Αυστρίας. Το 1849 το Δουκάτο του Σάλτσμπουργκ καθιερώθηκε ως «Γη του Στέμματος» (Kronland) της Αυστριακής Αυτοκρατορίας και μετά από το 1866 της Αυστροουγγαρίας. Το 1918 μετά από τον Πρώτο Παγκόσμιο Πόλεμο, το Δουκάτο του Σάλτσμπουργκ διαλύθηκε και αντικαταστάθηκε με το κρατίδιο του Σάλτσμπουργκ, αρχικά τμήμα της γερμανικής Αυστρίας και ύστερα της σύγχρονης Δημοκρατίας της Αυστρίας.
Ιλ Σαιν-Λουί

Το Ιλ Σαιν-Λουί ή Νησί του Αγίου Λουδοβίκου (γαλλικά: Île Saint-Louis, γαλλική προφορά: il sɛ̃ lwi) είναι ένα από τα δύο φυσικά νησιά του Σηκουάνα στο Παρίσι (το άλλο φυσικό νησί είναι το Νησί της Πόλης, ή Ιλ ντε λα Σιτέ) καθώς το νησί των Κύκνων (Île aux Cygnes), το οποίο είναι τεχνητό.
Το νησί συνδέεται με το υπόλοιπο του Παρισιού με τέσσερις γέφυρες στις δύο όχθες του ποταμού. Παλαιότερα, το νησί χρησιμοποιούνταν για τη βόσκηση βοοειδών και την αποθήκευση ξύλων. Πήρε το όνομα από τον Λουδοβίκο Θ΄ της Γαλλίας και έχει πληθυσμό 4.453 κατοίκων.
Ιωάννης Π. Μελάς

Βιογραφία

Γεννήθηκε το 1905 (σύμφωνα με το Μητρώο της Βουλής) ή το 1908 στο Μεσοχώρι της Νίκαιας (στη Μικρά Ασία) και σπούδασε νομικά και πολιτικές-οικονομικές επιστήμες στην Αθήνα.
Εγκαταστάθηκε στην Ικαρία το 1939 και συνέγραψε την ιστορία του νησιού. Ήταν μέλος της 40μελούς επιτροπής του συντάγματος στην Δ΄ Αναθεωρητική Βουλή.
Υπηρέτησε ως δήμαρχος Νίκαιας (Πειραιάς) το 1945, ενώ στον Πειραιά εργαζόταν ως δικηγόρος. Ο Ιωάννης Μελάς υπηρέτησε στην κυβέρνηση του Πλαστήρα ως υπουργός Εθνικής Οικονομίας από τις 15 Απριλίου 1950 ως τις 21 Αυγούστου του ίδιου έτους., 
Εξελέγη βουλευτής Πειραιώς και Νήσων το 1946 με την Εθνική Πολιτική Ένωση (Σοσιαλιστικό Δημοκρατικό Κόμμα)  (ΕΠΕΚ) και το 1950 με το Δημοκρατικό Προοδευτικό Κόμμα) και Β΄ Πειραιώς με την Ένωση Κέντρου (1961, 1963 και 1964). 
Απεβίωσε το 2004 και κηδεύτηκε στην Ικαρία, όπου είχε εγκατασταθεί μόνιμα από το 1989.
Διώρυγα της Κορίνθου

Ιστορικό

Στα αρχαία χρόνια μεταξύ του τείχους του Ισθμού και του περιβόλου του υπήρχε η δίολκος, οδός μέσω της οποίας μεταφερόταν εμπορεύματα και μικρά πλοία για να αποφευχθεί ο περίπλους της Πελοποννήσου. Η δίολκος, κατασκευή του Περιάνδρου, ήταν ένας πλακόστρωτος δρόμος ντυμένος με ξύλα, επάνω στον οποίο γλιστρούσαν τα πλοία με τη βοήθεια λίπους. Τα πλοία που υπερισθμίζοντο πλήρωναν τέλη, που ήταν το πιο σημαντικό έσοδο της Κορίνθου.
Η ιδέα της διώρυγας υπήρχε ήδη από την εποχή του Περίανδρου, το 602 π.Χ. Ο πρώτος που προσπάθησε την υλοποίησή του ήταν ο Νέρων, το 66 μ.Χ., σε σχέδια του Ιούλιου Καίσαρα και του Καλιγούλα. Μετά το θάνατο του Νέρωνα, συνέχισε την προσπάθεια ο Ηρώδης ο Αττικός, ο οποίος όμως την εγκατέλειψε.
Ο Ι. Καποδίστριας, προβλέποντας τη σημασία που θα είχε η διώρυγα στην ανάπτυξη της Ελλάδας, ανέθεσε τη σχετική μελέτη σε μηχανικό. Η δαπάνη εκτιμήθηκε σε 40.000.000 χρυσά φράγκα, που δεν μπορούσαν να εξευρεθούν από τη διεθνή χρηματαγορά και η προσπάθεια εγκαταλείφθηκε. Το 1869 έγινε η διώρυγα του Σουέζ και τον Νοέμβριο του ίδιου έτους η Κυβέρνηση Ζαΐμη ψήφισε νόμο "περί διορύξεως του Ισθμού", που εταιρεία ή ιδιώτης θα αναλάμβανε την κατασκευή και εκμετάλλευση του έργου. 
Η μελέτη του έργου έγινε από τον Ούγγρο στρατηγό István Türr, ο οποίος ίδρυσε την Διεθνή Εταιρεία της Θαλασσίας Διώρυγος της Κορίνθου (Société Internationale du Canal Maritime de Corinthe). Στο έργο συμμετείχαν και άλλοι Ούγγροι ή Σλοβάκοι μηχανικοί, όπως ο Ίστβαν Τουρ και ο Μπέλα Γκέστερ από το Κόσιτσε της σημερινής Σλοβακίας. Λόγω έλλειψης κεφαλαίων το έργο ολοκληρώθηκε από εταιρεία του Ανδρέα Συγγρού το 1893. Οι εργασίες για τη διώρυγα εγκαινιάστηκαν την 23 Απριλίου  1882 παρουσία του βασιλιά Γεωργίου Α'. 
Στη λήξη του Β΄ Παγκοσμίου Πολέμου, κατά την αποχώρησή τους οι Γερμανοί το πρώτο δεκαήμερο του Οκτωβρίου 1944, ανατίναξαν τη σιδηροδρομική και την οδική γέφυρα, έριξαν βαγόνια τρένου σε ένα σημείο της διώρυγας για να τη φράξουν και πυροδότησαν εκρήξεις στο βυθό του προλιμένα. Το 1947 η Σχολή Μηχανικού του Στρατού ανέλαβε την ανακατασκευή της οδικής γέφυρας.
Η διώρυγα έχει μήκος 6.346 m, πλάτος στην επιφάνεια της θάλασσας 24,6 m, στο βυθό της 21,3 m, ενώ το βάθος της κυμαίνεται από 7,50 έως 8 m. Κάθε χρόνο περνούν τη διώρυγα 12.000 πλοία.
Ερρίκος της Σεβίλλης

Βιογραφία

Ήταν γιος του Φραγκίσκου δε Πάουλα δούκα του Κάδιθ και της Λουίζας-Καρλόττας των Βουρβόνων-Σικελίας, κόρης του Φραγκίσκου Α΄ των Δύο Σικελιών.
Διοργανώσεις Ε.Π.Σ. Έβρου 2018–19

Β΄ Κατηγορία

Η Β΄ Κατηγορία διεξήχθη με τη συμμετοχή 29 συνολικά ομάδων που χωρίστηκαν σε δυο ομίλους. Οι πρωταθλήτριες κάθε ομίλου κερδίζουν την άνοδο στην Α' Κατηγορία.
Adobe Acrobat

Γλώσσες

Το Adobe Acrobat είναι διαθέσιμο στις ακόλουθες γλώσσες: Αραβικά, Κινέζικα Απλοποιημένα, Κινέζικα Παραδοσιακά, Τσέχικα, Δανικά, Ολλανδικά, Αγγλικά, Φινλανδικά, Γαλλικά, Γερμανικά, Εβραϊκά, Ουγγρικά, Ιταλικά, Ιαπωνικά, Κορεάτικα, Ρωσικά, Ισπανικά, Σουηδικά, Τουρκικά και Ουκρανικά. Μέχρι την έκδοση 10.1.4 το Adobe Acrobat Reader ήταν διαθέσιμο στα ελληνικά. Από την έκδοση 11 η ελληνική γλώσσα δεν είναι διαθέσιμη.
Αναστάσιος Κομνηνός

Βιογραφικά στοιχεία

Γεννήθηκε στην Κωνσταντινούπολη και καταγόταν από τον περιφανή οίκο των Κομνηνών. Ακολούθησε τον ασκητικό βίο και ήλθε στο Άγιο Όρος, όπου εξελέχθη ηγούμενος. Επί πατριάρχου Παρθένιου πήγε στην Γερμανία και στην Χάλε της Σαξωνίας. Το 1649 έφυγε από την Χάλε και περιόδευσε από την Ελμστατν, Μπράουνσβαϊκ και άλλες γερμανικές μεγαλουπόλεις.
Αγγλικό πρωτάθλημα ποδοσφαίρου ανδρών 1993-94

Το πρωτάθλημα της περιόδου 1993-94 ήταν το 2ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 9η φορά στην ιστορία της ακολουθούμενη στη βαθμολογία από την Μπλάκμπερν Ρόβερς. Θέση στο κύπελλο UEFA εξασφάλισαν εκτός από την Μπλάκμπερν, η Νιούκαστλ και η Άστον Βίλα ενώ στο κύπελλο κυπελλούχων η Άρσεναλ ως κάτοχος του τροπαίου και η Τσέλσι.
Φραγκίσκος Υάκινθος της Σαβοΐας

Βιογραφία

Γεννήθηκε στο κάστρο Βαλεντίνο του Τορίνου. Όταν ο πατέρας του απεβίωσε τον Οκτώβριο του 1637 τον διαδέχθηκε 5ετής, με αντιβασίλισσα τη μητέρα του, ως δούκας της Σαβοΐας, μαρκήσιος του Σαλούτζο και κόμης της Αόστης, Μοριάνα και Νίκαιας. Έπειτα από πυρετό, απεβίωσε τον Οκτώβριο του επομένου έτους στο κάστρο Βαλεντίνο και ετάφη στη μονή του Αγ. Μιχαήλ, στην κοιλάδα Σούζα, κοντά στο Τορίνο.
Γκουαΐτα

Φρούριο Γκουαΐτα

Το Φρούριο Γκουαΐτα είναι ο παλαιότερος από τους τρεις πύργους που έχουν χτιστεί επί του Μόντε Τιτάνο, καθώς και ο πλέον γνωστός. Χτίστηκε κατά τον 11ο αιώνα και χρησίμευσε για σύντομο χρονικό διάστημα ως φυλακή. Είναι ένας από τους τρεις πύργους που αναπαριστώνται τόσο στην εθνική σημαία όσο και το εθνόσημο του Αγίου Μαρίνου. Ο Άγιος Μαρίνος έχει, επίσης, ένα τοπικό γλυκό το οποίο λέγεται La Torta Di Tre Monti (Κέικ των Τριών Βουνών/Πύργων), ενώ αποτελεί και χαρακτηριστικό στοιχείο της περιοχής, με το περιεχόμενό του να είναι βάση βάφλας με επικάλυψη σοκολάτας.
Κορόνα Εσθονίας

1928-1940

Η κορόνα είναι νόμισμα της Εσθονίας από το 1928, οπότε αντικατέστησε το παλαιό εσθονικό μάρκο σε αναλογία 1:100. Κυκλοφόρησε μέχρι το 1940 (Σοβιετική εισβολή), οπότε αντικαταστάθηκε με το ρούβλι σε αναλογία 1 ρούβλι:0,8 κορόνες.

1992-2010

Η κορόνα επανεισήχθη το 1992, αντικαθιστώντας το ρούβλι σε αναλογία 1 κορόνα = 10 ρούβλια. Αρχικά το νόμισμα συνδέθηκε με το γερμανικό μάρκο και κατόπιν με το ευρώ.
Η Εσθονία συμμετέχει στο Μηχανισμό Συναλλαγματικών Ισοτιμιών ΙΙ από τις 28 Ιουνίου 2004 και αντικατέστησε την κορόνα με το ευρώ την 1η Ιανουαρίου 2011.
Ζακ Φουκιέ

Βιογραφία

Δεν είναι σαφές με ποιον Δάσκαλο σπούδασε. Με βάση τον πιο πρώιμο πίνακά του που έχει διασωθεί, το Χειμωνιάτικο τοπίο του 1617 και το ύφος του, που παραπέμπει στον Γιαν Μπρίγκελ τον πρεσβύτερο, πιθανόν Δάσκαλός του να ήταν ο Μπρίγκελ. Από την άλλη, ένα σχεδίασμα τοπίου σε ποταμό, εμφανίζει επιρροές από τον Βίλλεμ Μπόιτεβεχ και τον Εσάιας φαν ντε Φέλντε και πιθανή εκπαίδευσή του στη Βόρεια Ολλανδία.
Έγινε Δάσκαλος στη Συντεχνία του Αγίου Λουκά της Αμβέρσας το 1614. Λίγο αργότερα μετοίκησε προς τα νότια, αν και αναφέρεται το 1616 στην Αμβέρσα. Το 1616 αναφέρεται ως Δάσκαλος στην αντίστοιχη Συντεχνία των Βρυξελλών.
Λίγο καιρό αργότερα ταξίδεψε στη Χαϊδελβέργη, όπου εργάστηκε για τον Φρειδερίκο Ε΄ Εκλέκτορα του Παλατινάτου.
Το 1620 ταξίδεψε στην Ιταλία, επισκεπτόμενος τη Ρώμη και τη Βενετία. Εκεί βελτίωσε το ύφος του, μελετώντας τα έργα του Τιτσιάνο, τα τοπία του οποίου θαύμαζε ιδιαίτερα. 
Το 1621 εγκαταστάθηκε στη Γαλλία, όπου τα τοπία του έχαιραν μεγάλης εκτίμησης. Έγιναν αντικείμενα συλλογής από πολλούς από τους μεγάλους συλλέκτες της εποχής. Είναι πιθανό να συνεργάστηκε με τον Πέτερ Πάουλ Ρούμπενς. Το 1626 δέχθηκε παραγγελία από τον βασιλέα Λουδοβίκο ΙΓ΄ να ζωγραφίσει γαλλικές πόλεις, στην προσπάθεια του βασιλέα να διακοσμήσει τη Grande Galerie του Λούβρου. Για να εκτελέσει την παραγγελία, επισκέφθηκε μερικές γαλλικές πόλεις, όπως το Αιξ-αν-Προβάνς, την Τουλόν και τη Μασσαλία. Τα έργα του έχαιραν τέτοιας εκτίμησης, ώστε ο βασιλέας τον ονόμασε Ιππότη. Λόγω αυτού, απέκτησε τέτοια ματαιοδοξία, ώστε έκτοτε δεν ζωγράφισε ποτέ ξανά χωρίς να έχει ζωσμένο το σπαθί του.
Το 1641 διαφώνησε με τον Νικολά Πουσέν, ο οποίος είχε μεταβεί στο Παρίσι προκειμένου να δημιουργήσει ένα νέο σχέδιο για τη διακόσμηση της Grande Galerie, γεγονός που ανάγκασε τον Πουσέν να εγκαταλείψει την πόλη και να εγκατασταθεί στη Ρώμη για το υπόλοιπο της ζωής του.

Έργο

Το ύφος του Φουκιέ μοιάζει να έχει προέλθει από το Ολλανδικό και Φλαμανδικό ύφος που έτεινε προς τον ιταλικό κλασικισμό του Πάουλ Μπριλ. Η περιγραφική σύνοψη των τοπίων των βορεινών χωρών εξελίχθηκε από το "ηρωικό" ύφος των τοπίων στη Ρώμη και είχε ως αποτέλεσμα την ισχυρή επιρροή του στη γαλλική τοπιογραφία κατά το πρώτο ήμισυ του 17ου αιώνα.
Τα έργα του συχνά μετατρέπονταν σε χαρακτικά, κυρίως από τους Ζαν Μορέν, Γκαμπριέλ και Νικολά Περέλ, Άρνολντ και Πίτερ ντε Γιόντε, Αλεξάντερ Φόοτ και Ιχνάτιους φαν ντερ Στοκ. Κυριότερος μαθητής του υπήρξε ο Φιλίπ ντε Σαμπαίν (Philippe de Champaigne ).
Στεφανία της Ναβάρρας

Βιογραφία

Εμφανίζεται για πρώτη φορά σε ένα έγγραφο του π. 1039 ως σύζυγος του Γκαρθία Γ΄ της Παμπλόνα. Το Χρονικό του Σαι-Πιέρ-λε-Βιφ την έχει ως σύζυγο πρώτα του Ρογήρου Α΄ των Τοσνύ, μετά του Γκαρθία Γ΄ και αδελφή του Ραϋμόνδου-Βερεγγαρίου Α΄ κόμη της Βαρκελώνης, άρα κόμη του Ραϋμόνδου-Βερεγγαρίου Α΄ κόμη της Βαρκελώνης.
Ανδροληψία

Η ανδροληψία κατά το αρχαίο αττικό δίκαιο ήταν μέτρο σύμφωνα με το οποίο εάν ένας Αθηναίος πολίτης δολοφονούνταν εκτός της δικαιοδοσίας της πόλης, και ο υπαίτιος της ανθρωποκτονίας δεν παραδίδονταν από την άλλη πόλη στις αθηναϊκές αρχές, τότε οι συγγενείς του θύματος είχαν δικαίωμα να συλλάβουν έως και 3 πολίτες της πόλης που δεν παρέδιδε τον υπαίτιο. Αυτοί που συλλαμβάνονταν κρατούνταν όμηροι και κατάσχονταν ότι αντικείμενα έφεραν μαζί τους έως ότου ο υπαίτιος τους παραδίδονταν. Στις περιπτώσεις σκλάβων, η ζημία γινόταν στον ιδιοκτήτη τους ο οποίος είχε το δικαίωμα να ζητήσει αποζημίωση. Σε ότι αφορά τους όρους, ως ανδρολήψιον χαρακτηρίζονταν το δικαίωμα της παραπάνω διαδικασίας, ενώ ως ανδροληψία η εφαρμογή της διαδικασίας.
1984 Φεντίνσκι

Φυσικά χαρακτηριστικά

Η μέση διάμετρος του Φεντίνσκι εκτιμάται σε 37,98 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0445.
Σχοστόκης

Βίος

Βασίλεψε περί το 350π.Χ. Είναι άγνωστα η διάρκεια και ο ακριβής χρόνος της βασιλείας του, είναι γνωστός μόνο από τα χάλκινα νομίσματα που έκοψε. Τα νομίσματα αυτά στην μία όψη φέρουν παράσταση του Απόλλωνα στεφανωμένο και στην άλλη όψη ιππέα με την επιγραφή ΣΚΟΣΤΟΚ.
Τόξο αρκοσολίου (Βυζαντινό Μουσείο Αθηνών)

Περιγραφή

Τόξο εοξυκόρφο από μάρμαρο διαστάσεων 0,67 Χ 0,72 Χ 0,18 του 13ου με 14ου αιώνα. Περικλείει μικρότερο τρίλοβο με πλαίσιο από δέσμες βλαστών , συνδεομένων σε κανονικά διαστήματα με τριπλή ταινία. Στη βάση του τυμπάνου δύο οριζόντιες σχοινοείδεις ταινίες συναντώνται στο κέντρο και μετά από διπλή διαστάυρωση στο κεντρικό κατακόρυφο άξονα καιταλήγουν σε δύο κουκουνάρια Στο σημείο της διαστάυρωσης στηρίζεται ταινιωτός σταυρός , του οποίου το κεντρικό τμήμα περικλείται σε κύκλο. Έξι μεγάλα ορθά τρίφυλλα φυτρώνουν ,ανά τρία δεξιά και αριστερά από τις σχοινοειδείς ταινίες. Δυο αντιμέτωπα πουλιά πατούν στατρίφυλλα και φέρουν στο ράμφος τους βότρεις. Στις γωνίες του άνω λοβού ανά τρεις καρποί σε αντίστοιχους μισχους κλινουν προς τα μέσα. Ημικύκλια πλαισιώνουν τμήμα του εξωτερικού τόξου, στην κορυφή του οποίου σχοινοειδές κόσμημα από διπλή ταινία, που τα άκρα της καταλήγουν σε δύο καρπούς, στηρίζεται σε τριγωνική βάση. Το τόξο κατατάσεται στα βυζαντινά γλυπτά με δυτικές επιδράσεις και προέρχεται από αθηναϊκό εργαστήριο Στα δυτικά στοιχεία ανήκουν η καθαρά φράγκικη μορφή του τόξου και το πλαίσιο από δέσμες των βλαστών. Τα πουλιά αντιγράφουν βυζαντινά πρότυπα.
Βιέννη

Γεωγραφική θέση

Η Βιέννη είναι χτισμένη σε υψόμετρο 170 μέτρων πάνω από την επιφάνεια της θάλασσας, μεταξύ του Δούναβη στα ανατολικά και δασωδών υψωμάτων στα δυτικά. Είναι το μικρότερο ομοσπονδιακό κρατίδιο της Αυστρίας, εκτείνεται σε 415 τ.χλμ. και βρίσκεται στα βορειοανατολικά της χώρας. Αποτελεί κομβικό σημείο ανάμεσα στην Κεντρική και την Ανατολική Ευρώπη. Είναι ένα από τα σημαντικότερα λιμάνια του Δούναβη, σε γεωγραφική θέση με μεγάλη οικονομική σημασία καθώς βρίσκεται στην διασταύρωση δύο μεγάλων φυσικών οδών της Κεντρικής Ευρώπης.

Διεθνείς οργανισμοί

Η Βιέννη είναι έδρα διάφορων διεθνών οργανισμών, όπως οι: Οργανισμός εξαγωγών πετρελαιοπαραγωγών χωρών, Διεθνής Οργάνωση Ατομικής Ενέργειας, Οργανισμός για την Ασφάλεια και τη Συνεργασία στην Ευρώπη. Ο Οργανισμός Ηνωμένων Εθνών επίσης διαθέτει μεγάλες εγκαταστάσεις στην πόλη (United Nations Office at Vienna).

Αθλητισμός

Στην πόλη εδρεύουν οι ομάδες Αούστρια Βιέννης και Ραπίντ Βιέννης. Ο τελικός αγώνας του Ευρωπαϊκού Πρωταθλήματος Ποδοσφαίρου 2008 διεξήχθη στην πόλη.
Ευαγγέλιο της Κουλακιάς

Επισημάνσεις

Πέρα από το γεγονός, ότι δεν είναι γραμμένο στο κυριλλικό αλφάβητο και πως να είναι γραμμένο αφού η πρώτη αλληλοδιδακτική σχολή (Γυμνάσιο) ιδρύθηκε από τον ελληνοτραφή Βασίλ Απρίλοφ στο Γκάμπροβο της Βουλγαρίας την ίδια περίπου εποχή (1835), γίνεται αναφορά στη Βαρδαρία.

Επίσης παρατηρείται η προσπάθεια ενσωμάτωσης του σλαβοφωνικού γλωσσικού ιδιώματος στη βουλγαρική γλώσσα, εθίζοντας τους κατοίκους της Βαρδαρίας σ΄αυτή τη κατεύθυνση, προσθέτοντας την βουλγαρική κατάληξη -ωφ Χριστιάνωφ, ουφ αντί ουτ που λατινίζει ή αρωμανίζει διαφοροποίηση του έζικ (γλώσσα) σε ιζίκ και με καταβιβασμό του τόνου στη λήγουσα και εισάγοντας νέες λέξεις, όπως σφετάγκο (πεφωτισμένο), ισκαρένο αντί φτιασάνο, μπόγκα [μπόγκατ=πλούσιος] αντί σμπορβένο (ομιλούμενο), νάσαγκο αντί νάσιο (δικό μας).